
Mål
Gi studentene forståelse for bedriftsøkonomifagets eklektiske karakter og for fagets fundament i valghandlingsteorien. Videre skal det vises hvordan faget har utviklet seg i retning av å anvende vitenskapsteoretiske begreper og analysemetoder for å forstå bedriftenes problemer og utviklingstendenser. I tillegg er bedriftens forvaltning av økonomiske verdier innenfor rammene av kulturelle verdier og miljøverdier et sentralt tema knyttet til eksterne virkninger av markedstilpasninger og behovet for markedsinngrep. 

Undervisningsform
Forelesninger, termpaper, ”kortpapers”, plenumsdiskusjoner. 

Vurdering

Forutsetning for å gå opp til eksamen:

I løpet av semesteret gjennomføres det obligatoriske innleveringer av ”kortpapers”og ett termpaper som må være bestått. Besvarelsene leveres i grupper på maks 2 studenter. Bare unntaksvis, og etter godkjenning fra faglærer, kan det leveres individuelle papers.

Antall innleveringer og tidspunkt for innlevering kunngjøres ved studiestart.

Avsluttende eksamen:

Individuell skriftlig eksamen på 4 timer. 

Hjelpemidler: Ingen 
Emneoversikt

(1) Bedriftsøkonomiens teoretiske fundament og utvikling

Hva er bedriftsøkonomi? 

Bedriftsøkonomiens fundament: Rasjonalitet , økonomiske valg og offerprinsippet

Mer realistiske atferdsforutsetninger i økonomiske modeller: fra «economic man», via «administrative man» til «contractual man». Fundamentet: marked, organisering og informasjonsasymmetri.

(2)
Fra «black box» til økonomisk organisasjonsteori. Økonomiske tilnærminger til bedriftsorganisasjoner: Starten med R.H. Coase og veien fram til O.E. Williamson : Bedriftsøkonomisk adferdsteori,  prinsipal-agent teori, transaksjonskostnadsteori og kontrakts- og transaksjonsperspektivets betydning for bedriftsøkonomifaget.
Teoretisk forankring for bedriftsøkonomisk forskning.

(3)
Anvendelser av de bedriftsøkonomiske teorigrunnlagene innenfor økonomistyring, finans, markedsføring og strategi, organisasjon og ledelse. Noen aktuelle illustrasjoner innen ”fusjoner og oppkjøp”, hybride organisasjonsformer og selskapsstyring.

